Alibi
Sandra Brown
Napínavý príbeh o zločine, láske a korupcii z exotického prostredia amerického juhu.Hammond Cross, pravá ruka prokurátora Charlestonského okresu, má pred sebou sľubnú kariéru. Záhadná vražda miestneho magnáta je príležitosťou, ktorú nesmie premrhať. Ani Hammondov bystrý mozog netuší, že v úzadí striehnu prekážky s ľudskými tvárami, ktoré mu môžu zabrániť v postupe. Šef oddelenia vrážd Rory Smilow, detektív so znamenitým úsudkom, je jeho odveký protivník. Cestu mu kríži ctižiadostivá Steffi Mundellová, bývalá milenka a potenciálna protikandidátka na kreslo prokurátora. Skazená a krásna Davee Pettijohnová, priateľka z detstva, sa netají radosťou, že stratila manžela, ktorý ju podvádzal. Ambície nádejného favorita marí tajomná neznáma, z ktorej sa vykľuje hlavná podozrivá v prípade, čo rozbúril hladinu v celom okrese. Ktorý z ľudí okolo Hammonda Crossa je najväčší majster pretvárky? Kto je najšikovnejší manipulátor? Kto chce zničiť, aj keby mal znovu vraždiť? Ak Cross rýchlo nenájde odpoveď na túto otázku, môže zaplatiť nielen kariérou, ale aj vlastným životom.